**REPUBLIKA HRVATSKA**

**DJEČJI VRTIĆ IVANČICA**

**PETRA PRERADOVIĆA 2**

**43231 IVANSKA**

KLASA: 601-12/25-01/01

URBROJ:2103-10-05-25-06

Ivanska, 21. svibnja 2025. godine

Na temelju članka 20. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23), članka 7. Pravilnika o upisu djece rane i predškolske dobi u Dječji vrtić Ivančica te Odluke o raspisivanju natječaja za upis djece rane i predškolske dobi u Dječji vrtić Ivančica u pedagošku godinu 2025./2025. donesene na 30. sjednici Upravnog vijeća 19. svibnja 2025. godine, ravnateljica Dječjeg vrtića Ivančica raspisuje

**N A T J E Č A J**

**ZA UPIS DJECE RANE I PREDŠKOLSKE DOBI**

**U DJEČJI VRTIĆ IVANČICA**

**ZA PEDAGOŠKU GODINU 2025./2026.**

**Članak 1.**

Dječji vrtić Ivančica raspisuje natječaj za upis djece rane i predškolske dobi u dječji vrtić u pedagošku 2025./2026. godinu koji će trajati **21. svibnja do 03. lipnja 2025.** godine.

**Članak 2.**

U natječaju iz članka 1. poštovat će se odredbe Pravilnika o upisu djece rane i predškolske dobi u Dječji vrtić Ivančica te odredbe Državnog pedagoškog standarda koje se tiču mjerila za upis.

**Članak 3.**

**Za upis djeteta u vrtić potrebno je priložiti sljedeću dokumentaciju:**

1. zahtjev za upis (podignuti u Vrtiću ili skinuti s mrežne stranice vrtića

www. https://dv-ivancica.ivanska.hr – za one koji nisu popunili i dostavili Vrtiću

2. presliku rodnog lista djeteta ili izvadak iz matice rođenih ili potvrdu o podacima o rođenju djeteta (povlači se iz aplikacije e-Građani i/ili izdaje matični ured)

3. presliku potvrde o mjestu prebivališta/boravišta djeteta (povlači se iz aplikacije e-Građani i/ili izdaje MUP)

4. dokaz o prebivalištu/boravištu za oba roditelja – presliku važećih osobnih iskaznica oba roditelja

ili važeće potvrde o prebivalištu/boravištu oba roditelja

5. potvrdu nadležnog liječnika o obavljenom sistematskom zdravstvenom pregledu djeteta i kopija knjižice procijepljenosti s vidljivim imenom i prezimenom djeteta (za djecu koja u vrijeme upisnog roka nisu navršila godinu dana života, potvrdu nadležnog liječnika donijet će naknadno)

**DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:**

- potvrda o radnom statusu roditelja – potvrda/elektronički zapis roditelja o podacima evidentiranim u matičnoj evidenciji HZMO-a (ne stariji od dana podnošenja prijave)

- za samohranog roditelja – dokaz o samohranosti (preslika smrtnog lista preminulog roditelja ili potvrda o nestanku drugog roditelja ili drugo uvjerenje nadležnog tijela kojom se dokazuje da roditelj sam skrbi i uzdržava dijete

- za djecu s teškoćama u razvoju i kroničnim bolestima – nalaz i mišljenje jedinstvenog tijela vještačenja i/ili druga medicinska dokumentacija

- za dijete iz obitelji s troje ili više malodobne djece – preslika rodnog lista ili izvadak iz matice rođenih za svako malodobno dijete u obitelji

- za roditelja invalida - rješenje mjerodavne službe o priznatom statusu invalida i invalida

 Domovinskog rata

- za roditelje koji primaju doplatak za djecu – Rješenje ili potvrda Hrvatskog zavoda za mirovinsko osiguranje o pravu na dječji doplatak za tekuću godinu

- za dijete u udomiteljskoj obitelj, bez roditelja ili bez odgovarajuće roditeljske skrbi – Rješenje ili potvrda Hrvatskog zavoda za socijalni rad

- za roditelja/e koji su redoviti studenti – potvrda obrazovne ustanove o statusu studenta

NAPOMENA:

- roditelji koji predaju zahtjev za dvoje ili više djece, za svako dijete trebaju posebno poslati svu potrebnu dokumentaciju

Uz gore navedene dokumente potrebno je ispuniti i priložiti **privolu za prikupljanje i obradu osobnih podataka roditelja i djece** koja se može preuzeti na mrežnoj stranici vrtića.

**Članak 4.**

Zahtjeve zajedno s ostalom potrebnom dokumentacijom potrebno je isključivo **poslati preporučenom poštom na adresu: Dječji vrtić Ivančica, Petra Preradovića 2, 43231 Ivanska** u vremenu **od 21. svibnja do 03. lipnja 2025. godine.**

**Članak 5.**

Nepotpune i nepravovremene prijave neće se razmatrati.

**Članak 6.**

Rezultati natječaja objavit će se na oglasnoj ploči Vrtića po okončanju postupka.

**Članak 7.**

Ova odluka stupa na snagu prvog dana nakon dana donošenja, a objavit će se na oglasnoj ploči i mrežnoj stranici Vrtića.

RAVNATELJICA DJEČJEG VRTIĆA IVANČICA

 Sabina Topčić Vezmar